JULIJ 2025

Škofija Koper vabi na duhovno-pevski teden Sončna pesem, ki je namenjen vsem, ki si želite duhovne poglobitve in strokovnega glasbenega izpopolnjevanja. Potekal bo od 21. do 25. julija v vasi Soča v Trenti. Čakajo vas individualne delavnice dirigiranja in vokalne tehnike, obogatitev vere ter sklepni koncert s sveto mašo. Več informacij in prijave na e-naslovu: soncnapesemsoca@gmail.com ali na tel. 041 366 986.

Ignacijanske duhovne vaje »Razlogi upanja« bodo od 15. do 20. julija v Ignacijem domu duhovnosti v Ljubljani. Vodila jih bosta p. Ivan Platovnjak in s. Irena Grandošek. Prijave v domu ali na naslovu info@ignacijevdom.si ali na številki 051 613 374.

Združenje Delavnice molitve in življenja vabi na duhovne vaje v tišini z naslovom: Srečanje Izkušnja Boga, ki bodo v Kančevcih od 14. do 19. julija. Srečanje bo vodil br. Štefan Kožuh. Več informacij na spletni strani dmz.si

Svetopisemska družba Slovenije vabi na poletni duhovni odmik Zdravilna beseda. Program je namenjen osebam, ki se soočajo s stiskami in strahovi, kot je izguba drage osebe ali ločitev. Odmik bo od 25. do 27. julija v minoritskem samostanu Olimje. Vodila ga bosta kapucin Miro Pavšek in Melita Bevc. Prijave in informacije na spletni strani Svetopisemske družbe ali na telefonski številki 070 818 012.

AVGUST

Med 1. in 5. avgustom bodo potekale duhovne vaje za vse, ki so doživeli spolno, čustveno, fizično ali duhovno zlorabo – v otroštvu, mladosti ali odrasli dobi. Duhovne vaje bo v varnem in zaupnem okolju z usposobljeno ekipo vodil jezuit p. Tomaž Mikuš. Več na: www.odbolecinekmilosti.si